## PRAVILNIK O POSTUPKU HOMOLOGACIJE MOTORNIH VOZILA NA DVA ILI TRI KOTAČA S OBZIROM NA MASE I DIMENZIJE TPV 209 (IZDANJE 01)(\*)

### NN 90/2008 (1.8.2008.), PRAVILNIK O POSTUPKU HOMOLOGACIJE MOTORNIH VOZILA NA DVA ILI TRI KOTAČA S OBZIROM NA MASE I DIMENZIJE TPV 209 (IZDANJE 01)(\*)

# HRVATSKI ZAVOD ZA MJERITELJSTVO

2892
Temeljem članka 275. stavak 3. Zakona o sigurnosti prometa na cestama (»Narodne
novine« broj 105/04), ravnatelj Državnog zavoda za mjeriteljstvo donosi

## PRAVILNIK

### O POSTUPKU HOMOLOGACIJE MOTORNIH VOZILA NA DVA ILI TRI KOTAČA S OBZIROM NA MASE I DIMENZIJE TPV 209 (IZDANJE 01)(\*)

Članak 1.
Ovim se pravilnikom uređuje postupak homologacije motornih vozila kategorije L
obzirom na mase i dimenzije
Članak 2.
Tehnički zahtjevi u postupku homologacije navedeni su u prilogu I. koji čini
sastavni dio ovoga pravilnika, a postupak homologacije u člancima 7. – 9.
Pravilnika o homologaciji tipa motornih vozila na dva tri kotača.
Članak 3.
Tijelo za homologaciju vozila u smisiu odredaba ovoga pravilnika je Državni
zavod za mjeriteljstvo (u daljnjemu tekstu: Zavod).
Članak 4.
Zavod će dodijeliti certifikat o homologaciji tipu vozila s obzirom na mase i
dimenzije prema obrascu u Dodatku 2. Priloga ako mase i dimenzije toga tipa
vozila zadovoljavaju zahtjeve iz Priloga.
Članak 5.
Nova vozila s obzirom na mase i dimenzije mogu se homologirati, uvoziti i
stavljati na tržište ako zadovoljavaju zahtjeve ovoga pravilnika i njegovoga
priloga.
Članak 6.
Zavod može ovlastiti pravnu ili fizičku osobu za obavijanje poslova tehničke
službe ako ta osoba ispunjava slijedeće uvjete:
– da zadovoljava zahtjeve norme HRN EN ISO/IEC 17025 za osposobljenost ispitnih
laboratorija za područje ispitivanja prema zahtjevima ovoga pravilnika
– da može dokazati poznavanje metoda i postupaka ispitivanja sadržanih u Prilogu
– da ima najmanje jednoga djelatnika školske spreme VII/1 strojarskoga smjera
Članak 7.
Odredbe članka 5. ovoga pravilnika stupaju na snagu 1. travnja 2009. godine za
homologaciju novih tipova vozila.
Za nova vozila tipova homologiranih do 1. travnja 2009. godine prihvaćaju se i
homologacije dodijeljene prema zahtjevima Pravilnika TPV 209 (izdanje 00).
Članak 8.
Od 1. travnja 2009. godine prestaje važiti Pravilnik o postupku homologacije
vozila na dva ili tri kotača s obzirom na mase i dimenzije TPV 209 (izdanje 00)
(»Narodne novine« br. 39/05).
Članak 9.
Ovaj pravilnik stupa na snagu osmog dana od dana objave u »Narodnim novinama«.
Klasa: 011-02/08-02/20
Urbroj: 558-04/2-08-1
Zagreb, 22. srpnja 2008.

Ravnatelj
Državnog zavoda za mjeriteljstvo
**Mirko Vuković, dipl. ing., v. r.**

PRILOG
DEFINICIJE, OPĆI I POSEBNI ZAHTJEVI
1. DEFINICIJE
U svrhu ovoga pravilnika:
1.1 duljina
označava razmak između dviju vertikalnih ravnina okomitih na uzdužnu ravninu
vozila, koje dodiruju prednji i stražnji kraj vozila. Svi sastavni dijelovi
vozila, a posebno pričvršćeni sastavni dijelovi koji strše prema prednjem
stražnjem kraju (branici, blatobrani itd.), moraju se nalaziti unutar tih dviju
ravnina;
1.2 širina
označava razmak između dviju ravnina usporednih sa uzdužnom ravninom vozila koje
dodiruju vozilo s obje strane te ravnine. Osim retrovizora, svi sastavni
dijelovi vozila. a posebno svi bočno stršeći pričvršćeni sastavni dijelovi,
moraju se nalaziti unutar tih dviju ravnina;
1.3 visina
označava razmak između ravnine oslanjanja vozila i usporedne ravnine vozila koja
dodiruje gornji dio vozila. Osim retrovizora, svi pričvršćeni sastavni dijelovi
vozila moraju se nalaziti unutar tih dviju ravnina;
1.4 uzdužna ravnina
označava vertikalnu ravninu usporednu s pravocrtnim smjerom vožnje vozila prema
naprijed;
1.5 neopterećena masa
označava masu vozila spremnoga za uobičajenu uporabu i opremljenoga ovom
opremom:
– pomoćnom opremom koja je potrebna samo za uobičajenu uporabu,
– potpunom elektroopremom, uključujući uređaje za osvjetljavanje i svjetlosnu
signalizaciju koje isporučuje proizvođač,
– instrumentima i uređajima propisanim zakonima prema kojima se mjeri
neopterećena masa vozila,
– odgovarajućim količinama tekućina kako bi se osigurao ispravan rad svakoga
dijela vozila.
1.5.1 U slučaju vozila kategorija L6e i L7e namijenjenih za prijevoz robe i
konstruiranih da se mogu opremiti zamjenjivim nosivim konstrukcijama, ukupna
masa tih nosivih konstrukcija ne uzima se u obzir za izračunavanje neopterećene
mase i mora se smatrati dijelom korisnog tereta.
U tom slučaju, sljedeći dodatni uvjeti moraju biti zadovoljeni:
(a) osnovni izvedba vozila (šasija s kabinom), na koju je predviđena ugradba
gore spomenutih nosivih konstrukcija. mora zadovoljavati sve
odredbe predviđene za motocikle kategorija L6e i L7e, namijenjene za prijevoz
robe (uključujući ograničenje od 350 kg neopterećene mase za vozila kategorije
L6e i ograničenje od 550 kg neopterećene mase za vozila kategorije L7e),
(b) nosiva konstrukcija smatra se zamjenjivom ako se može lako ukloniti od
podvozja s kabinom bez uporabe alata,
(c) što se tiče nosive konstrukcija, proizvođač vozila mora navesti u opisnom
dokumentu, za koji je obrazac dan u Prilogu 11. Direktive 2002/24/EZ, najveće
dopuštene dimenzije, masu, ograničenja za položaj težišta i crtež s navedenim
položajem veznih elemenata.
Napomena: Gorivo i mješavina goriva i ulja nisu uključena u mjerenje, ali se
stavke poput akumulatorske kiseline, hidrauličkih tekućina, rashladne tekućine i
ulja u motoru moraju uključiti.
1.6 masa u voznome stanju
označava neopterećenu masu kojoj je dodana masa sljedećih elemenata:
– goriva: spremnik napunjen do najmanje 90 % obujma koji je naveo proizvođač,
– pomoćne opreme koju uobičajeno isporučuje proizvođač kao dodatak opremi koja
je potrebna za uobičajenu uporabu (komplet alata, nosač prtljage, vjetrobransko
staklo, zaštitna oprema itd.).
Napomena: U slučaju kad vozilo radi s mješavinom gorivo/ulje:
a) kad su gorivo i ulje prethodno izmiješani, riječ »gorivo« podrazumijeva takvu
mješavinu goriva i ulja;
b) kad se gorivo i ulje odvojeno ulijevaju, riječ »gorivo«podrazumijeva samo
benzin. Ulje je u tome slučaju već uključeno u mjerenje neopterećene mase;
1.7 masa vozača
prema dogovoru, uzima se zaokružena vrijednost od 75 kg;
1.8 najveća tehnički dopuštena masa
označava masu koju je izračunao proizvođač za određene uvjete rada, uzimajući u
obzir takve elemente kao što su čvrstoća materijala, nosivost guma itd.;
1.9 najveće korisno opterećenje prema izjavi proizvođača
označava masu dobivenu kad se od mase koja je određena prema točki 1.8 oduzme
masa koja je određena prema točki 1.6, s masom vozača (koja je određena prema
točki 1.7).
2. OPĆI ZAHTJEVI
Pri provjerama moraju zadovoljavati sljedeći zahtjevi:
2.1 dimenzije se moraju mjeriti na vozilu s neopterećenom masom i njegovim
gumama napuhanim na tlak koji je za neopterećenu masu preporučio proizvođač;
2.2 vozilo mora biti u vertikalnom položaju s kotačima u položaju koji odgovora
pravocrtnoj vožnji;
2.3 svi kotači vozila moraju biti na ravnini oslanjanja osirn bilo kojeg
zamjenskog kotača.
3. POSEBNI ZAHTJEVI
3.1 Najveće dimenzije
3.1.1 Najveće dopuštene dimenzije motornih vozila na dva, tri ili četiri kotača
su sljedeće:
3.1.1.1 – duljina: 4,00 m,
3.1.1.2 – širina: 1,00 m za mopede na dva kotača, 2,00 m za ostala vozila,
3.1.1.3 – visina: 2,5 m.
3.2 Najveće mase
3.2.1 Najveća masa za motorna vozila na dva kotača je tehnički dopuštena masa
prema izjavi proizvođača.
3.2.2 Najveće neopterećene mase za motorna vozila na tri ili četiri kotača su
sljedeće:
3.2.2.1 motorna vozila na tri kotača: 270 kg za mopede;
1 000 kg za tricikle (ne uzima se u obzir masa pogonskih baterija kod
električnih vozila);
3.2.2.2 motorna vozila na četiri kotača: 350 kg – laki četverocikli;
400 kg – četverocikli osim lakih četverocikla za prijevoz osoba;
550 kg – četverocikli osim lakih četverocikla za prijevoz robe (ne uzima se u
obzir masa pogonskih baterija kod električnih vozila).
3.2.3 Najveća korisna opterećenja prema izjavi proizvođača za motorna vozila na
tri iii četiri kotača su sljedeća:
3.2.3.1 mopedi na tri kotača: 300 kg;
3.2.3.2 laki četverocikli: 200 kg;
3.2.3.3 tricikli:
3.2.3.3.1 za prijevoz robe: 1 500 kg; 3.2.3.3.2 za prijevoz osoba: 300 kg;
3.2.3.4 četverocikli, osim lakih:
3.2.3.4.1 za prijevoz robe: 1 000 kg;
3.2.3.4.2 za prijevoz osoba: 200 kg;
3.2.4 za motorna vozila na dva, tri iii četiri kotača može biti dopušteno da
vuku masu prema izjavi proizvođača koja ne prekoračuje 50% neopterećene mase
vozila.
Dodatak 1.
Opisni dokument s obzirom na mase i dimenzije tipa motornih vozila na dva ili
tri kotača
(treba priložiti uz zahtjev za homologaciju tipa sastavnoga dijela kad je
podnesen odvojeno od zahtjeva za homologaciju tipa vozila)
Br. naloga (dodjeljuje podnositelj zahtjeva):
Zahtjev za homologaciju tipa sastavnoga dijela s obzirom na mase dimenzije tipa
motornih vozila na dva ili tri kotača mora sadržavati podatke navedene u Prilogu
II. Pravilnika o homologaciji tipa motornih vozila na dva ili tri kotača:
– iz dijela A, u točkama:
– 0.1
– 0.2
– 0.4 do 0.6
– 1.2
– 2.1 do 2.5
– iz dijela C, u točki 1.2.1.
Dodatak 2.
Naziv tijela za homologaciju

Certifikat o homologaciji tipa sastavnoga dijela s obzirom na mase i dimenzije
tipa motornog vozila na dva ili tri kotača
Obrazac
Br. izvještaja: ..................... tehničke službe: ...............datum:
Broj homologacije tipa sastavnoga dijela:
Broj izmjene/dopune:
1. Zaštitni znak ili oznaka vozila:
2. Tip vozila:
3. Naziv i adresa proizvodača:
............................................................................................................
4. Naziv i adresa proizvodačeva predstavnika (ako postoji):
............................................................................................................
5. Datum kad je voziio dostavijeno na ispitivanje:
6. Homologacija tipa sastavnoga dijela je dodijeljena/odbijena (1)
7. Mjesto
8. Datum:
9. Potpis:
(1) Prekrižiti što se ne primjenjuje.

Pravilnik, NN 90/2008-2892
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)